I kampen for at få løst de mange problemer der er opstået i kølvandet på politireformen tager politiforbundet nu et nyt våben i brug. Politiet skal nu "arbejde efter reglerne" og det kan lamme det daglige politiarbejde. - Vi er selvfølgelig langt nede og har i lang tid råbt om manglen på hænder i dansk politi siger fællestillidsmand ved Nordjyllands Politi, Børge K. Nielsen. Politiforbundet kræver at politistyrken bliver udvidet med 200 flere betjente om året de næste 11 år. -Vi som politifolk har været utrolig samarbejdsvillige. Men vores medlemmer orker ikke længere, nu må politikere og ledelse på banen siger Børge K. Nielsen til TV2/Nord. -Det er først og fremmest en politisk udmelding, nu hvor der er forhandlinger om finansloven. Vi plejer at kunne løse tingene ved at tale godt sammen med vores personaleorganisationer og vi finder selvfølgelig også en løsning på det her, siger chefpolitiinspektør i Nordjyllands Politi, Jørn Aabye Nielsen.

Referat:
Fællestillidsmand hos Nordjyllands Politi bakker Politiforbundets udmelding.